2004 YILGI XXVIII YoZGI OLIMPIADA OʻYINLARI SOVRINDORLARI BOʻLGAN OʻZBEKISTON RESPUBLIKASI SPORChILARIGA BIR MARTALIK MUKOFOTLARNI TOʻLASh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2021-02-22)

Oʻzbekiston Respublikasi Vazirlar Mahkamasining “Oʻzbekiston Respublikasi sporchilarining Afina shahri (Gretsiya)da oʻtkaziladigan 2004-yilgi XXVIII yozgi Olimpiada oʻyinlarida munosib ishtirok etishini taʼminlash toʻgʻrisida” 2004-yil 7-iyundagi 261-son qaroriga muvofiq Vazirlar Mahkamasi qaror qiladi: 1. 2004-yilgi XXVIII yozgi Olimpiada oʻyinlari sovrindorlari boʻlgan Oʻzbekiston Respublikasi sporchilariga bir martalik mukofotlarni toʻlash tartibi toʻgʻrisidagi nizom ilovaga muvofiq tasdiqlansin. 2. Oʻzbekiston Respublikasi Moliya vazirligi, Tashqi iqtisodiy faoliyat milliy banki XXVIII yozgi Olimpiada oʻyinlari sovrindorlari boʻlgan respublika sportchilariga belgilangan bir martalik pul mukofotlarini mazkur qaror bilan tasdiqlangan Nizomga qatʼiy muvofiq ravishda hisoblash va toʻlashni amalga oshirsinlar. 3. Respublika sportchilariga pul mukofotlarini toʻlash uchun Oʻzbekiston Respublikasi Tashqi iqtisodiy faoliyat milliy banki XXVIII yozgi Olimpiada oʻyinlarida oltin, kumush va bronza medallariga sazovor boʻlgan sportchilarga jismoniy shaxslar uchun depozit valyuta hisob raqamlari ochsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va A.A. Azizxoʻjayev zimmasiga yuklansin. 1. Ushbu Nizom Oʻzbekiston Respublikasi Vazirlar Mahkamasining “Oʻzbekiston Respublikasi sporchilarining Afina shahri (Gretsiya)da oʻtkaziladigan 2004-yilgi yozgi Olimpiada oʻyinlarida munosib ishtirok etishini taʼminlash toʻgʻrisida” 2004-yil 7-iyundagi 261-son qaroriga muvofiq ishlab chiqilgan hamda XXVIII yozgi Olimpiada oʻyinlarida oltin, kumush va bronza medallari olgan Oʻzbekiston Respublikasi sportchilariga bir martalik pul mukofotlarini toʻlash tartibini belgilaydi. 2. Oltin, kumush va bronza medallari olgan respublika sportchilari quyidagi miqdorlardagi pul mukofotlari bilan taqdirlanadilar: oltin medal — 100 000 AQSh dollari; kumush medal — 50 000 AQSh dollari; bronza medal — 25 000 AQSh dollari. 3. Oltin, kumush va bronza medallari olgan sportchilarga pul mukofotini toʻlash bilan bogʻliq xarajatlar Davlat budjeti mablagʻlari hisobiga amalga oshiriladi. 4. Oʻzbekiston Respublikasi Moliya vazirligi Oʻzbekiston respublika valyuta birjasida valyuta mablagʻlarini sotib olish uchun soʻmdagi mablagʻlarni vakolatli tashkilotlarga oʻtkazadi. Oʻzbekiston Respublikasining vakolatli tashkilotlari ajratilgan soʻmdagi mablagʻlarni zarur valyuta mablagʻlari sotib olish uchun Oʻzbekiston Respublikasi Tashqi iqtisodiy faoliyat milliy banki hisobiga oʻtkazadilar. 5. Ajratilgan summalar Oʻzbekiston respublika valyuta birjasi savdolarida Oʻzbekiston Respublikasi Markaziy bankining konvertatsiya sanasidagi rasmiy almashtirish kursi boʻyicha belgilangan tartibda dollarga konvertatsiya qilinadi. 6. Oʻzbekiston Respublikasi Tashqi iqtisodiy faoliyat milliy banki Oʻzbekiston respublika valyuta birjasida valyuta mablagʻlarini sotib oladi va sotib olingan mablagʻlar doirasida Olimpiada oʻyinlarida oltin, kumush va bronza medallarini qoʻlga kiritgan sportchilarga belgilangan tartibda jismoniy shaxslar uchun depozit valyuta hisob raqamlari ochadi. 7. XXVIII Olimpiada oʻyinlarida erishgan yuksak natijalari uchun Oʻzbekiston Respublikasi sportchilariga pul mukofotlarini toʻlash Tashqi iqtisodiy faoliyat milliy bankida belgilangan tartibda jismoniy shaxslar uchun ochiladigan depozit valyuta hisob raqamlaridan, Tashqi iqtisodiy faoliyat milliy banki tomonidan AQSh dollarida amalga oshiriladi.